Stephen Booth (* 1952) is 'n Engelse skrywer van misdaadromans. Hy het veral bekendheid verwerf met sy Cooper and Fry-romanreeks wat in Derbyshire afspeel. Booth is as seun van Jim en Edna Booth in Burnley, Lancashire gebore. Op tweejarige leeftyd het hy met sy ouers na Blackpool verhuis waar hy later by Arnold School skoolgegaan het. Tans woon hy met sy vrou naby Retford in Nottinghamshire. Booth was 27 jaar lank as joernalis vir 'n verskeidenheid dagblaaie, tydskrifte en radiostasies werksaam, waaronder die Wilmslow Advertiser, Huddersfield Examiner, en die Worksop Guardian, en het in hierdie tyd reeds 'n aantal kortverhale gepubliseer. In 2001 het hy joernalisme laat vaar en hom as voltydse skrywer bekwaam. Booth se romans handel oor twee jong polisiemanne in Derbyshire, Ben Cooper en Diane Fry, wat moorde probeer oplos.